laion/Wikipedia-Exotic huggingface dataset:
פיליפ ברת'רטון

פיליפ ברת'רטון (באנגלית: Philip Bretherton; נולד ב-30 במאי 1955) הוא שחקן אנגלי הידוע בעיקר מתפקידו בדמות אליסטר דיקון בסדרת הטלוויזיה הבריטית "בחלוף השנים". ברת'רטון נולד פרסטון שבלנקשייר. הוא למד אנגלית ודרמה באוניברסיטת מנצ'סטר, שם החליט להיות שחקן. בנובמבר 1988 הופיע ברת'רטון בסדרה "רמפול" בפרק "The Barrow Boy" בתפקיד הוגו שילינגפורד. עוד ב-1988 שיחק באופרת הסבון "קורוניישן סטריט" בתפקיד "רוד". ב-1991 גילם בסדרה את רוברט וסטון, וב-2004 הופיע בסדרה בתפקיד איאן דאבנפורט. ברת'רטון הופיע בסדרה "חדר מיון" בתפקיד אנדרו באוור, בסדרה "נשות הכדורגלנים" גילם את סטפן האוזר, ובסדרה "תחבולות חדשות שיחק בתפקיד דאג סטנדאיבן. עוד הופיע בפרק "פרשת גשר תור" בסדרה "ספר הפרשיות של שרלוק הולמס" מ-1990 בתפקיד מר ג'ויס קאמינגס QC. בעונה הראשונה של הסדרה "Murder in Suburbia" גילם את פיליפ ויטמור. הוא שיחק בפרק "Last Seen Wearing" של הסדרה "המפקח מורס" בתפקיד המורה לצרפתית דייוויד אקום. בסדרה "דרקולה הצעיר" שיחק ברת'רטון בעונה החמישית והאחרונה בתפקיד רוקוולייר. ב-1987 השתתף ברת'רטון בפרק "At Bertram's Hotel" בסדרה "מיס מארפל" בתפקיד מפקח בילוש קמפבל. בתיאטרון שיחק ברת'רטון בהפקה של המחזה "פיגמליון" בתיאטרון קלויד קמרי (Clwyd Theatr Cymru) במולד שבפלינטשייר. ב-2013 הופיע ברת'רטון בסרט "The Fifth Estate" בתפקיד ביל קלר. ב-1988 התחתן ברת'רטון עם שרי ביינס. פיליפ ברת'רטון, במסד הנתונים הקולנועיים IMDb (באנגלית) פיליפ ברת'רטון, באתר AllMovie (באנגלית) פיליפ ברת'רטון, במסד הנתונים הקולנועיים KinoPoisk (ברוסית) "atgbcentral.com/kathiephillip.html". atgbcentral.com. 7 ביולי 2012. אורכב מ-המקור ב-7 ביולי 2012. נבדק ב-31 באוגוסט 2017. {{cite web}}: (עזרה)
גוגומוביל דארט

גוגומוביל דארט (באנגלית: Goggomobil Dart) היא מכונית מיקרו, קבריולה, 2 מושבים, בעלת מרכב פיברגלאס, אשר יוצרה על ידי חברת המכוניות "Buckle Motors Pty Ltd" האוסטרליתבין השנים 1959–1961. דגם ה"גוגומוביל דארט" התבסס על דגם הגוגומוביל הגרמני. יוצרו כ-700 יחידות. מחיר הדגם בהשקה עמד על פחות מ-700 לירות שטרלינג חברת "Buckle Motors Pty Ltd" בנתה את הדגם בוקל GT ספורט קופה, (1957-1959). גוגומוביל דארט, שנת 1959 גוגומוביל דארט, שנת 1957 גוגומוביל דארט, שנת 1957 גוגומוביל דארט גוגומוביל דארט, שנת 1960 גוגומוביל דארט - מבט לתוך הרכב גוגומוביל דארט גוגומוביל דארט, שנת 1959 גוגומוביל דארט גוגומוביל מכונית מיקרו גוגומוביל דארט - תמונות (consumerguide) מדיה וקבצים בנושא גוגומוביל דארט בוויקישיתוף גוגומוביל דארט (2:07 דקות), יו-טיוב גוגומוביל דארט (צולם בנסיעה) (0:38),יו-טיוב פרופיל חברת המכוניות Buckle Motors Pty Ltd billbuckle גוגומוביל דארט The Bruce Weiner Motorcar Museum - 1958 Goggomobil Dart". גוגומוביל דארט uniquecarsandparts גוגומוביל דארט - Article reproduced from 'Modern Motor' 1959 about the prototype Goggomobil Dart
ארנבת אסמית

ארנבת אסמית או ארנב אסמי (שם מדעי: Caprolagus hispidus) היא מין של יונק קטן ממשפחת הארנביים הקרובה לארנבת. היא שייכת לסוג יחידי ומצויה בצפון הודו, סמך להרי ההימלאיה. אורך הארנבת 38-50 ס"מ ומשקלה עד 2.5-3 ק"ג. היא בעלת אוזניים זקורות קצרות ועגולות, פרווה עבה בצבע חום-אדמדם עם מעט זהוב והרגליים ארוכות. הארנבת מצויה במורדות הרים וערבות עשב במדינת אסאם בהודו, בנפאל, בבנגלדש ובבהוטן באזורים קרירים ולעיתים גם בביצות. הארנבת צמחונית לחלוטין וניזונה מצמחית קרקע כמו עשבים. שלד גולגולת מדיה וקבצים בנושא ארנבת אסמית בוויקישיתוף ארנבת אסמית באתר הרשימה האדומה של IUCN ארנבת אסמית, באתר ITIS (באנגלית) ארנבת אסמית, באתר NCBI (באנגלית) ארנבת אסמית, באתר Animal Diversity Web (באנגלית) ארנבת אסמית, באתר האנציקלופדיה של החיים (באנגלית) ארנבת אסמית, באתר GBIF (באנגלית)
ידידיה מונסונייגו

הרב ידידיה מונסונייגו (ה'תקנ"ט, 1799 - ה'תרכ"ח, 1867) היה דיין, פוסק, בלשן ומשורר בפאס שבמרוקו. נולד בשנת ה'תקנ"ט (1799) לרבי רפאל אהרן מונסונייגו ששימש כאב בית הדין ורבה של פאס, כצעיר מבין ארבעה בנים. בצעירותו למד אצל רבי אברהם אבן דנאן וכנראה גם אצל אביו. לפרנסתו שימש כשוחט ובודק בעיר והיה מומחה גדול בתחומים אלו להם הקדיש חלק גדול מספרו קופת הרוכלים. בשנת ה'ת"ר (1840), לאחר פטירת אביו נבחר למלא את מקומו בבית הדין, תפקיד אותו מילא עשרים ושמונה שנה. בנו רבי יהושע מונסונייגו, שימש אותו, והשיב תשובות הלכתיות למשיגים על אביו. נפטר בפאס בכ"ט בחשוון (ערב ראש חודש כסלו) ה'תרכ"ח (1867). כחלק מהכשרתו הרבנית עסק ר' ידידיה גם בפייטנות, אבל רק אחדים משיריו שרדו. רבי יוסף בן נאים מעיד שהחזיק ברשותו שניים מפיוטיו: פיוט להפסקת תענית, ופיוט "מי כמוך" על הצלתה של קהילת פאס בשנת ה'תקצ"ב (1832). פיוט נוסף שכתב נמצא בשנים האחרונות בסוף ספרו קופת הרוכלים והוא קינה על הריגת הנערה סוליקה חגואל בשנת 1834, פרט המאשש את ההשערה שר' ידידיה נהג להגיב בשירתו על אירועי התקופה. רבים מפיוטיו דומים להפליא לאלו של רבי יעקב אבן צור שלדברי החוקרים השפיע רבות על המשוררים שבאו אחריו. עסק רבות גם בבלשנות וכתב חיבור שלם להוכיח את קרבתה של השפה הערבית לעברית. בספרו הוא מביא דוגמאות רבות למלים בערבית אשר לדבריו מקורן בשפה העברית לשכבותיה (לשון המקרא ולשון חכמים) או בלשון הארמית. נישא למרים. ידועים בניו רבי יהושע מחבר הספר "שבילי משפט", ושניים נוספים יעקב ורפאל שנפטרו בחייו ולזכרם הקדיש כמה מיצירותיו. בן נוסף היה ר' יהודה ובת בשם חנינא. נינו הרב ידידיה מונסונייגו כיהן כרב הראשי וראב"ד מרוקו. כתב חיבורים רבים במקצועות שונים בתורה וידועים למעלה מ-20 מהם. מחיבוריו שנדפסו: דבר אמת – שאלות ותשובות בחלקים אורח חיים, יורה דעה ואבן העזר שבשולחן ערוך. קופת הרוכלים – ליקוטי דינים בענייני איסור והיתר על פי סדר הא"ב. מנחת זיכרון – אוסף ערכים בדיני ממונות לפי סדר הא-ב הרב דוד עובדיה, פאס וחכמיה חלק א, עמוד 309 חכם ידידיה מונסונייגו, באתר "החכם היומי" פיוט "מי כמוך" לחנוכה לר' ידידיה מונסונייגו – יוסף תדגי, באתר מורשת יהדות מרוקו רחל חיטין־משיח ותמר לביא, שני פיוטי בקשה מאת ר' ידידיה מונסוניגו מכתב תשובה מרבי ידידיה מונסונייגו, באתר קדם (בית מכירות פומביות) ידידיה בן רפאל אהרן מונסונגו (1800-1867), דף שער בספרייה הלאומית לפי פרופ' משה עמאר (במבוא לספר קופת הרוכלים) נולד בסביבות שנת ה'תק"ס (1800) ונקרא כנראה על שם סבו ר' ידידיה משה מונסונייגו, מדייני העיר שנפטר בכ"ח בסיוון ה'תק"ס. לפי יוסף תדגי ("פיוט מי כמוך לחנוכה לר' ידידיה מונסונייגו"), נפטר ר' ידידיה בה' בכסלו. פיוט אותו כתב אחר שעלה בידו לצום שבוע שלם, ממוצאי שבת עד ערב שבת (תענית המכונה "תענית הפסקה").
דבו קופה

דבו קופה (באנגלית: Devaux Coupé) היא מכונית ספורט בתצורת קופה, 2 מושבים, 2 דלתות, אשר מיוצרת על ידי חברת המכוניות "Devaux Cars Pty Ltd" האוסטרלית משנת 2001 ועד היום. ה"דבו קופה" מוגדרת כ"מכונית רטרו". דגם ה"דבו קופה" קרוי על שם הנעורים (שם צרפתי) של אמו של מעצב הדגם האוסטרלי "David J Clash". ייצור דגם ה"דבו קופה" מבוסס על ייצור מכוניות יוקרה, צרפתיות בתצורת קופה, משנות השלושים של המאה העשרים. דגם ה"דבו קופה" מיוצר בקצב של 4 יחידות בשנה. מסגרת שמשמת החלון הקדמי מופרד ל-2 חלונות נפרדים וסימטריים מחיר דגם "דבו ספיידר" (קבריולה) בהשקה עמד על 195,000 דולר. ספיידר (קבריולה) קופה מנוע 6 צילינדרים, 3,400 סמ"ק, המפיק 230 כ"ס (מנוע יגואר סוג "XR6 straight 6") מנוע V8 צילינדרים, 5,700 סמ"ק, המפיק 361 כ"ס (מנוע ג'נרל מוטורס (LS based GM small-block engine) מסוג LS1) מדיה וקבצים בנושא דבו קופה בוויקישיתוף דגם דבו קופה שנת 2011 (2011 DeVaux Spyder & Coupé… - GatsbyOnline) דגם דבו קופה - מפרט טכני (gtplanet) תמונות - דבו קופה (tumblr) תמונות (24) דבו קופה (topspeed.com/cars/car-news/devaux-coupe) דגם דבו קופה (6:15 דקות), יו-טיוב דגם דבו קופה (2:00 דקות), יו-טיוב דגם דבו קופה (2:46 דקות), יו-טיוב דגם דבו קופה (1:40 דקות), יו-טיוב דגם דבו קופה באתר carthrottle מבחן דרכים דבו קופה Devaux Spyder Review". uniquecarsmag.com.au. Retrieved 28 June 2016. מכונית הקופה דבו באתר הרשמי של החברה נתונים טכניים - דבו קופה devauxcars
נוכל

האם התכוונתם ל... נוכל - אדם לא ישר, המתפרנס מביצוע תרגילי עוקץ והונאה. נוכל (מבוכים ודרקונים) – אחת מהדמויות הבסיסיות במשחק התפקידים "מבוכים ודרקונים". הנוכלים – סדרת טלוויזיה בריטית
אד גילספי

אדוארד (אד) וולטר גילספי (נולד ב-1 באוגוסט 1961) הוא פוליטיקאי אמריקאי חבר המפלגה הרפובליקנית. הוא כיהן כיושב ראש הוועדה הרפובליקנית הלאומית, והיה יועץ לממשל ג'ורג' וו. בוש. בשנת 2012 גילספי היה בכיר בקמפיין של מיט רומני לנשיאות. בחודש אוקטובר 2015, גילספי הכריז שיתמודד על תפקיד מושל וירג'יניה ב-2017. ביוני 2017, הוא נבחר להיות המועמד הרפובליקני לתפקיד המושל, ובבחירות הכלליות בנובמבר 2017 הובס על ידי סגן מושל המדינה, רלף נורתם, עם 53.9% למועמד הדמוקרטי לעומת 45% לגילספי. מדיה וקבצים בנושא אד גילספי בוויקישיתוף אד גילספי, ברשת החברתית אקס (טוויטר)
מריה כריסטינה, נסיכת בורבון-שתי הסיציליות

מריה כריסטינה, נסיכת בורבון-שתי הסיציליות (באיטלקית: Maria Cristina di Borbone-Due Sicilie;‏ 10 באפריל 1877 - 4 באוקטובר 1947), הייתה אחייניתו של פרנצ'סקו השני, מלך שתי הסיציליות ואשתו של פטר פרדיננד, ארכידוכס אוסטריה. מריה כריסטינה נולדה ב-10 באפריל 1877 בקאן, לנסיך אלפונסו, רוזן קזרטה ולמריה אנטונייטה, נסיכת שתי הסיציליות, בתם של פרנצ'סקו, רוזן טראפאני ומריה איזבלה, ארכידוכסית אוסטריה. ב-8 בנובמבר 1900 התחתנה מריה כריסטינה עם פטר פרדיננד, ארכידוכס אוסטריה, ממנו נולדו לה 4 ילדים. לאחר מלחמת העולם הראשונה נאלצו בני המשפחה להגר לשווייץ, שם התגוררו בלוצרן, אולם בשנת 1935 חזרו לאוסטריה. ב-4 באוקטובר 1947 מתה מריה כריסטינה בזלצבורג, והיא בת 70 שנים. ב-8 בנובמבר 1900 התחתנה מריה כריסטינה עם פטר פרדיננד, ארכידוכס אוסטריה, ממנו נולדו לה 4 ילדים: גוטפריד, ארכידוכס אוסטריה (1902–1984), התחתן עם דורותיאה, נסיכת בוואריה הלנה, ארכידוכסית אוסטריה (1903–1924), התחתנה עם פיליפ אלברכט, דוכס וירטמברג גאורג, ארכידוכס אוסטריה (1905–1952), התחתן עם מריה, רוזנת ואלבורג-צייל-הוהנמס רוזה, ארכידוכסית אוסטריה (1906–1983), התחתנה עם פיליפ אלברכט, דוכס וירטמברג מדיה וקבצים בנושא מריה כריסטינה, נסיכת בורבון-שתי הסיציליות בוויקישיתוף
הלנה, ארכידוכסית אוסטריה

הלנה, ארכידוכסית אוסטריה (בגרמנית: Helena von Österreich;‏ 30 באוקטובר 1903 - 8 בספטמבר 1924), הייתה אשתו של פיליפ אלברכט, דוכס וירטמברג, שהיה ראש בית וירטמברג בין השנים 1939–1975. הלנה נולדה בלינץ ב-30 באוקטובר 1903 לפטר פרדיננד, ארכידוכס אוסטריה ולמריה כריסטינה, נסיכת בורבון-שתי הסיציליות, בתם של הנסיך אלפונסו, רוזן קזרטה ומריה אנטונייטה, נסיכת שתי הסיציליות. הלנה גדלה בילדותה בזלצבורג ובווינה עם אחיה, אולם לאחר מלחמת העולם הראשונה היגרה משפחתה לשווייץ, והם התגוררו בלוצרן. ב-24 באוקטובר 1923 התחתנה הלנה עם פיליפ אלברכט, דוכס וירטמברג, ממנו נולדה לה בת אחת: מריה כריסטינה, דוכסית וירטמברג (נולדה ב-1924), שלימים התחתנה עם גאורג הרטמן, נסיך ליכטנשטיין. שבוע לאחר לידת בתה, מתה הלנה ב-8 בספטמבר. בשנת 1928 התחתן בעלה פיליפ אלברכט עם אחותה רוזה, ארכידוכסית אוסטריה, ממנה היו לו עוד 6 ילדים. מדיה וקבצים בנושא הלנה, ארכידוכסית אוסטריה בוויקישיתוף הלנה, ארכידוכסית אוסטריה (בגרמנית)
Lonely Day

Lonely Day (בעברית: יום בודד) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2005. השיר הוא הסינגל השני מתוך האלבום החמישי והאחרון שהוציאה הלהקה, הנושא את השם Hypnotize. סינגל זה זיכה את הלהקה בפרס גראמי בקטגוריית הארד רוק. בניגוד לרוב שירי הלהקה, הכותב והסולן הראשי הוא גיטריסט הלהקה, דארון מלכיאן. השיר מתאפיין בנגינה שקטה יחסית, ובשירה עדינה. בניגוד לשמועות, דארון לא כתב את השיר לאחיו, מכיוון שהוא בן יחיד. השיר מופיע בסרט המתח האמריקאי דיסטרביה. הקליפ נפתח בצילום של מרכז העיר לוס אנג'לס, כאשר אחד הרמזורים בכביש עולה באש. בהמשך הקליפ רואים את חברי הלהקה בדרכים, ותוך כדי משולבים אלמנטים בוערים לסירוגין. דארון מאלכיאן - גיטרה חשמלית, שירה סרג' טנקיאן - קלידים, קולות שאבו אודאג'יאן - גיטרה בס ג'ון דאלמיאן - תופים מידע על הסינגל "Lonely Day" באתר מיוזיק בריינז מידע על היצירה "Lonely Day" באתר Discogs סרטון השיר "Lonely Day" באתר יוטיוב His son has got him covered - LA Times, web.archive.org, ‏2019-04-07 מתוך austriancharts.at מתוך australian-charts.com דירוג מצעד השירים האלטרנטיביים של בילבורד דירוג מצעד שירי המיינסטרים רוק של בילבורד מתוך אתר offiziellecharts.de מתוך danishcharts.dk מתוך אתר charts.nz מתוך אתר ifpi.fi מתוך אתר lescharts.com צילום של הדירוג מתוך עיתון המצעד השנתי הלועזי לשנת 2006, מתוך אתר גלגלצ
הקרן למורשת אנטארקטיקה

הקרן למורשת אנטארקטיקה (באנגלית: Antarctic Heritage Trust) כוללת כיום שתי שותפות, קרן מורשת אנטארקטיקה (ניו זילנד), שנוצרה בשנת 1987 וקרן מורשת אנטארקטיקה של הממלכה המאוחדת, שנוצרה בשנת 1993. הקרן היא קואליציה שנוסדה לקידום המטרות המוצהרות הבאות: קידום מודעות להיסטוריה האנושית של אנטארקטיקה ושייכותה לעולם המודרני: ולמטרה זו, לזהות, לשקם, לשמר ולתעד אתרים היסטוריים באנטארקטיקה, המבנים והחפצים שבהם. לשקם, לשמר ולהגן, לפי הצורך, על יסודות אחרים, לרבות רישומים ארכיוניים, של המורשת ההיסטורית של מאמצי האדם באנטארקטיקה. לספק אמצעים שיאפשרו למעוניינים, פרטים או ארגונים, לתרום להשגת מטרות הקואליציה. לפעול לפי אמות מידה נכונות לניהול המורשת. לפעול בהתאם לעקרונות, המטרות והרוח של הברית האנטארקטית, בפרט, שלוחה V, הגנה וניהול אזורי של הפרוטוקול להגנה סביבתית של אנטארקטיקה (פרוטוקול מדריד); ולשתף פעולה עם שותפים לקואליציה, ואחרים בעלי אינטרסים אנטארקטיים, להשגת מטרות אלה. קרן מורשת אנטארקטיקה (ניו זילנד) קרן מורשת אנטארקטיקה של הממלכה המאוחדת אתר האינטרנט הרשמי של הקרן למורשת אנטארקטיקה (באנגלית)
ג'נט הורן

ג'נט הורן (באנגלית: Janet Horne) הייתה אישה סקוטית אשר יחד עם בתה הואשמה כמכשפה. היא הייתה האדם האחרון שהוצא להורג באופן חוקי בעוון כישוף באיים הבריטיים. ג'נט הורן ובתה נעצרו בדורנוך שבמחוז סאתרלנד ונכלאו, בעקבות האשמות מצד שכניה. הורן גילתה סימני סניליות, ולבתה היו עיוותים ברגליה ובידיה. השכנים האשימו את הורן שהשתמשה בבתה בתור פוני, ורכבה עליה לפגוש את השטן, שהתקין לה פרסות. המשפט היה מהיר – השריף הרשיע את שתיהן, ודן אותן להישרף על המוקד. הבת הצליחה לברוח, אך ג'נט הופשטה, נמרחה בזפת, הוצעדה למרכז העיר על חבית ונשרפה בעודנה חיה. תשע שנים אחרי מותה בוטלו החוקים נגד הכישוף בסקוטלנד. ג 'נט (או ג'ני) הורן היה גם שם גנרי עבור מכשפות בצפון סקוטלנד באותה תקופה, דבר המקשה לגלות אם זה היה שמה האמיתי, ואם לא – מה היה שמה. ישנם מקורות הקובעים את תאריך הוצאתה להורג כיוני 1722 וישנם אחרים המציינים את 1727. ג'נט הורן היא נושא המחזה The Last Witch מאת רונה מונרו, אשר הועלה לראשונה לבמה ב פסטיבל הבינלאומי באדינבורו, ב-2009. כמו כן, הסיפור של ג'נט הורן הוא נושא השיר ""Am I Evil?" של להקת המטאל דיאמונד הד. "Historylinks Museum, Dornoch". historylinks.org.uk. Goodare, J. (2002). The Scottish Witch-Hunt in Context. Manchester University Press. ISBN 9780719060243. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קהיר (פירושונים)

האם התכוונתם ל... במצרים: קהיר – בירת מצרים קהיר (מחוז) – אחד ממחוזות מצרים, בו נמצאת עיר הבירה קהיר מגדל קהיר – מגדל בעיר קהיר מצודת קהיר – מצודה מתקופת ימי הביניים, הנמצאת בעיר קהיר גניזת קהיר – אוסף גדול של כתבי יד וספרים יהודיים, שנכתבו בין המאה ה-9 והמאה ה-19, ונשמרו בבית הכנסת בן עזרא בקהיר כתב יד קהיר – כתב יד עתיק של הנביאים שהשתמר בבית הכנסת הקראי העתיק בשכונת עבאסיה שבמזרח קהיר פסטיבל קהיר – פסטיבל סרטים שנתי הנערך בעיר קהיר אחר: קיירו (אילינוי) (Cairo) – עיר במדינת אילינוי שבארצות הברית הסכם קהיר ועידת קהיר
מכשפה לבנה

הכינוי מכשפה לבנה, או לפעמים גבירה לבנה (באנגלית: White Lady), משמש כדי להבחין בין מכשפות רעות (המשתמשות במאגיה שחורה) לטובות. גבירות לבנות בפולקלור האירופי הן מרפאות עממיות, ואם האמינו שהן משתמשות בכישוף, היה זה מוכר כמאגיה לבנה. עוסקים אחרים בריפוי ומאגיה עממיים כללו את ה-cunning folk של האיים הבריטים, devins-guérisseurs הצרפתיים, benandanti האיטלקיים, toverdokters ו-duivelbanners ההולנדיים, Hexenmeister ו-Kräuterhexen הגרמניים, curanderos הספרדיים, kloge folk ו-klok gumma הסקנדינביים, ו-Vedmak הסלאביים. ונראה שלמעלה ממחצית מה"מכשפות" בהונגריה עסקו בריפוי. במהלך צידי המכשפות של העת החדשה המוקדמת באירופה, העוסקים במאגיה עממית לא ראו עצמם כמכשפות, שבתפישה האירופית לרוב נחשבו למי שכרתו ברית עם השטן, אלא כמרפאים וחוזים. אך רבים ורבות מהם עדיין נשפטו והוצאו להורג, במיוחד בתקופות שיא של הרדיפה. ל-cunning folks רבים הייתה חיית לוויה שהם האמינו שהם רוח מדריכה שלהם (Familiar spirit), וחיות אלה, במיוחד חתולים, עברו דמוניזציה על ידי ההמונים. חלק מהמרפאים העממיים האלו ראו בעצמם מתווכים בין העולם הגשמי לרוחני, סוג של מקבילה לשאמאניזם. אלה לפעמים היו מתארים את מגעיהם עם פיות, יצורים על-טבעיים אחרים, רוחות המתים, לעיתים דרך חוויה חוץ-גופית והתהלכות בעולמות נסתרים. כל זאת בהתאמם לאמונות פולקלוריסטיות בכל זמן ומקום. בסדרה "נוכרייה" מאת דיאנה גבלדון, הדמות הראשית, קלייר ביצ'ם, ידועה כ"גבירה לבנה" בסקוטלנד ו-"La Dame Blanche" בצרפת. בסקוטלנד היא אף עומדת למשפט כמכשפה; כך גם בסדרת הטלוויזיה המבוססת על הספרים. בספרו "קנילוורת" מתאר סר וולטר סקוט "מכשפה לבנה". בספר "הקוסם מארץ עוץ מאת ל. פרנק באום, גלינדה היא מכשפה טובה, וכך גם בסרט משנת 1939 המבוסס עליו. מכשפות לבנות הן דמויות ראשיות ברבים מספרי עולם הדיסק של טרי פראצ'ט. בעונה השלישית של סיפור אימה אמריקאי, סטיבי ניקס מתוארת כמכשפה לבנה. The pictorial history of England: being a history of the people, as well as a history of the kingdom, By George Lillie Craik, Charles McFarlan 1970 p. 130; also Appendix 2. Pócs 1999, p. 12 Emma Wilby 2005 p. 123; See also Alan Macfarlane 1970 p. 127 who notes how 'white witches' could later be accused as 'black witches'. Monter () Witchcraft in France and Switzerland. Ch. 7: "White versus Black Witchcraft" [Mircea Eliade in Shamanism, Archaic Techniques of Ecstasy, Bollingen Series LXXVI, Pantheon Books, NY NY 1964, pp.3-7.
תחרות המועמדים

תחרות המועמדים הוא טורניר שחמט שמאורגן על ידי פיד"ה מאז 1950, לצורך קביעת המתחרה מול מחזיק התואר אלוף העולם באליפות העולם בשחמט (הוא הזוכה בתחרות המועמדים), שהזוכה בה מוכתר לאלוף העולם בשחמט. בתחילה, התחרות התקיימה פעם בשלוש שנים, אולם מאז הפיצול של תואר אליפות העולם בתחילת שנות ה-90 של המאה ה-20, הטורניר אינו מתקיים בתזמון קבוע אלא שנה לפני אליפות העולם. מספר המתמודדים בטורניר אינו קבוע והוא נע בין 8 ל-15 משתתפים. רוב המתמודדים מגיעים לטורניר בעקבות תוצאות בטורנירים בינלאומיים, אולם חלק מהמועמדים מקבלים כרטיס חופשי. הסבב הראשון של תחרויות כניסה לתחרות המועמדים החל ב-1948. עד שנת 1965 הטורניר אורגן בשיטת ליגה (כל שחמטאי שיחק מול יתר המתחרים). משנת 1965 הטורניר שוחק בשיטת נוק-אאוט (המפסיד מודח) ושוחק במשך חודשים. בשנת 1996, האלוף המכהן, אנטולי קרפוב, נכנס לטורניר המועמדים בחצי הגמר, כך שהזוכה בטורניר הוכתר לאלוף העולם. פיד"ה הפסיקו את תחרות המועמדים בשנת 1996 (בתקופת הפילוג) ובמקומו התקיים טורניר נוק-אאוט עם מעל 100 שחמטאים. הפורמט שבו השתמשו הפך לאחר האיחוד בשנת 2005 לגביע העולם בשחמט. באליפות העולם הקלאסית התקיימו תחרויות מועמדים כאשר באליפות העולם בשחמט 1998, הזוכה בתחרות המועמדים (אלכסיי שירוב) לא התמודד מול האלוף המכהן בעקבות מחלוקת. משנת 2013 מעפילים לטורניר 8 שחמטאים לפי החלוקה הבאה: המפסיד באליפות העולם הקודמת, 2-3 המדורגים הראשונים בגביע העולם בשחמט, 2-3 המדורגים הראשונים בסבב הגרנד פרי, 2-3 המדורגים הראשונים בממוצע השנה שלפני התחרות ומועמד אחד שמקבל כרטיס חופשי מהמארגנים. בשנת 2018 זכה בתחרות המועמדים פביאנו קרואנה האמריקאי. תחרות המועמדים 2020 התחילה ביקטרינבורג שברוסיה אולם לאחר הסיבוב הראשון התחרות הפסיקה בעקבות הודעת רוסיה על סגירת השמים בעקבות התפרצות נגיף הקורונה. התחרות התחדשה שנה לאחר מכן באותו המקום ויאן נפומניאשצ'י זכה בתחרות. מדיה וקבצים בנושא תחרות המועמדים בוויקישיתוף מבנה התחרויות עם תוצאות משנת 1948 עד 1990 (באנגלית) מבנה התחרויות עם תוצאות לאחר שנת 1990 (באנגלית) בסופו של דבר אליפות העולם התקיימה בשנת 2000 בין מחזיק התואר קספרוב לבין קרמניק שהיה המדורג הגבוה ביותר שהסכים להתחרות מול קספרוב ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
חבר מושבעים גדול

חבר מושבעים גדול (Grand Jury) הוא גוף משפטי שמקורו בשיטת המשפט הבריטית (Common Law - המשפט המקובל). תפקידו לחקור האשמות בפשעים, לבחון עדויות ואם השתכנע שיש מקום לכך, לקבוע כי יש להגיש כתב אישום. חבר מושבעים גדול שונה מחבר מושבעים (Petit Jury), המשמש כגוף השופט במשפט רגיל. כשמו כן הוא: מספר חבריו גדול יותר מתריסר חברי חבר המושבעים (בין 16 ל-23 חברים). תפקידו של חבר המושבעים הגדול הוא לקבוע אם יש יסוד סביר להניח שבוצע פשע, כחלק מהיותו מרכיב במערכת האיזונים והבלמים ("Checks and Balances") של השיטה המשפטית האמריקאית: קבוצת אזרחים מן השורה, חסרי פניות, מוודאים שאין העמדה לדין שרירותית על בסיס סתמי של דברי התביעה. ההליך עצמו שונה ממשפט רגיל ולרוב אין הנאשם או בא כוחו נוכחים בעת שמיעת העדים. חברי חבר מושבעים זה נבחרים בשיטה דומה ומתוך אותו מאגר אזרחים של חבר מושבעים. מוסד משפטי זה קיים בארצות הברית מתוקף הפתיח של התיקון החמישי לחוקת ארצות הברית: "לא יובא אדם לדין על פשע שדינו מיתה, או על פשע נתעב אחר, אלא על פי חוות דעת או כתב אישום של חבר מושבעים גדול..." (תרגום פרופ' ארנון גוטפלד). ניסוח זה ("...פשע נתעב...") הביא את בית המשפט העליון של ארצות הברית לפירוש שאינו מחייב חבר מושבעים גדול בפשעים שאינם חמורים. יתר על כן, בית המשפט העליון פסק שפסקה זו בתיקון החמישי אינה תופסת לגבי המשפט המדינתי, אלא הפדרלי בלבד. ואכן, לאור השגות וביקורות רבות על שיטה זו וחוסר הצדק שבה, בוטל מוסד זה בלמעלה ממחצית מדינות ארצות הברית והוחלף בשימוע מוקדם בפני שופט. המדינה היחידה, פרט לארצות הברית, שבה נהוג חבר מושבעים גדול היא ליבריה. בבריטניה בוטל חבר מושבעים גדול בשנות השלושים והוחלף במנגנון שיפוטי מקדים אחר לקביעה האם יש מקום להעמיד נאשם לדין, וכך גם באוסטרליה. שלטון המנדט הבריטי לא הנהיג בארץ חבר מושבעים גדול כשם שלא הנהיג חבר מושבעים במשפט עצמו. בישראל לא קיים מוסד במסגרת הרשות השופטת לקביעה מסוג זה. במסגרת התיקון המכונה: "חוק היידוע" (סעיף 60א לחוק סדר הדין הפלילי), קיימת לנאשם הזכות לפנות לתביעה כדי למנוע הגשת כתב אישום נגדו. כל אדם שמואשם בעבירת פשע זכאי לשימוע למעט חריגים (עבירות אלמ"ב, אם הוא עצור בזמן הגשת כתב האישום, אישור פרקליט מחוז). טעות לחשוב שהליך כזה מקובל בעיקר לגבי אישי ציבור, החשופים יותר ופגיעים להעמדה לדין, הנהנים במקרים מסוימים מהזכות לשימוע מוקדם בפני גורמי הפרקליטות או היועץ המשפטי לממשלה, שהם חלק מהרשות המבצעת ולא השופטת. חבר מושבעים גדול, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
גביע הפדרציה 1975

גביע הפדרציה 1975 הייתה התחרות ה-13 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון הטניס באקס-אן-פרובאנס. התחרות הייתה פתוחה לכל נבחרת שתרשם. התחרות החלה ב-5 במאי בהשתתפות 31 נבחרות והסתיימה ב-11 במאי 1975. המנצחת של התחרות הייתה צ'כוסלובקיה שניצחה במשחק הגמר את נבחרת אוסטרליה וזכתה בגביע בפעם הראשונה. לא הוענקו פרסים כספיים. בנבחרת ישראל השתתפו פאולינה פלד וז'נין שטראוס. בסיבוב הראשון הן נפגשו עם בלגיה והפסידו 1:2. נתוני משחק הגמר
יחזקאל עזרא הלוי

הרב יחזקאל עזרא הלוי (ה'תרי"ב, 1852 - ג' בטבת ה'תש"ב, 23 בדצמבר 1941), היה פוסק, מקובל, משורר וממלא מקום החכם באשי ("וכיל") בבגדאד שבעיראק. התגורר לסירוגין גם בירושלים שם ייסד ישיבה ונפטר. נולד בבגדאד שבעיראק ליהושע הלוי. למד בישיבת "מדרש בית זלכה", והיה תלמידו של החכם באשי, הרב יצחק מג'לד. נהג לדרוש בבית הכנסת "שכּר" אחר הצהריים בימי שבת. בשנת ה'תר"ן (1890) עלה לארץ ישראל והשתקע בירושלים, בשכונת הבוכרים. ייסד עם הרב יעקב חיים סופר בעל "כף החיים", שהיה החברותא שלו, את בית המדרש "שושנים לדוד". בין השאר למד ממנו שם הרב יצחק כדורי. שימש גם נשיא כבוד של "ועד עדת הבבלים", שייצג את העדה מול השלטון הבריטי. שנים ספורות אחרי שעלה לארץ ישראל נקרא לחזור לבגדאד על מנת למלא את תפקיד החכם באשי. הוא נענה לקריאה, אך כעבור שנים ספורות החליט לחזור לירושלים. בשנת ה'תרפ"ב (1922) נסע לבגדאד ואסף כספים לתמיכה בעולים מבבל. נפטר בירושלים בג' בטבת ה'תש"ב (23 בדצמבר 1941) ונקבר בהר הזיתים לצד החברותא שלו, הרב יעקב חיים סופר. ערוגות הבושם - פירושים לאגדות חז"ל על סיום כמה מסכתות תהילה ותפארת - פירוש על דרך הקבלה לספר תהילים פתחי תשובה - חיבור על "תיקוני תשובה" להאר"י שמחת יום טוב - פירוש להגדה של פסח, ובסופו שבחי רבי משה אבן עזרא ספר חסדים טובים - פירוש לפרקי אבות. יצא מכתב יד, בתוספת תולדות המחבר. ירושלים : הוצאת אהבת שלום - די שמואל פרנקו, תשפ"ג. דוד תדהר (עורך), "יחזקאל עזרא הלוי", באנציקלופדיה לחלוצי הישוב ובוניו, כרך יא (1961), עמ' 3843 חכם יחזקאל עזרא הלוי, באתר החכם היומי הלוי, יחזקאל עזרא בן יהושע, באתר בית התפוצות חכם יחזקאל עזרא יהושע הלוי ע"ה, ושירשור אודותיו, באתר העיראקי, לשימור מסורת יהודי עיראק יחזקאל עזרא הלוי, באתר "החכם היומי" יחזקאל עזרא יהושע הלוי, דף שער בספרייה הלאומית נקרא גם יחזקאל-עזרא יהושע הלוי, על שם אביו, כשמות פטרונים הנהוגים בארצות ערב ראו בקישורים החיצוניים מאתר בית התפוצות (שם מובא שנולד ב-1897).